Robert Andersson (1971)

Per Robert Andersson (født 22. august 1971) er en svensk tidligere fotballspiller.

Karriere 
Robert Andersson kom til  i 1991 som ungdomsspiller fra hjemstedsklubben Torups BK, og ble flyttet opp til å trene med seniorlaget allerede samme sommer. Debuten fikk han i 1992. 

Etter å ha etablert seg i Allsvenskan med Halmstad, ble han innkalt til det  til en EM-kvalifiseringskamp borte mot  i 1995. Andersson kom inn som innbytter og fikk spille de siste femten minuttene av kampen på topp i spann med Kennet Andersson. Kampen endte med ettmålstap for svenskene som med det mistet muligheten til å kvalifisere seg for EM-sluttspillet i 1996.

I 1995 vant Andersson det svenske cupmesterskapet med Halmstad.

I 1997 stod kampen om seriemesterskapet mellom Halmstad og . I august bare to dager før lagene møttes til seriekamp fikk Andersson beskjed om at Halmstad hadde godtatt et bud på ham fra nettopp IFK Göteborg. Treneren for IFK Göteborg var Mats Jingblad, som hadde vært Anderssons trener i Halmstad fram til 1996. Andersson valgte å skrive under for IFK Göteborg, og satt på tribunen og så at hans gamle lagkamerater slo hans nye lag med 6-0, hvorav hans erstatter Stefan Selakovic scoret tre av målene. Halmstad vant også seriemesterskapet den sesongen, og med tretten spilte kamper for Halmstad før overgangen til IFK Göteborg hadde han spilt nok kamper for sin gamle klubb til å bli kronet som seriemester.

Hos IFK Göteborg levde Andersson aldri opp til forventningene. Han startet bra det første halvåret med scoring i debuten. Våren 1998 måtte Jingblad gå av som trener. I
1998-sesongen startet Andersson bare tre kamper for IFK.

I januar 1999 gikk Andersson på lån til den greske klubben Iraklis, hvor Mats Jingblad var blitt trener. Låneavtalen strakk seg opprinnelig til mars 2000 med opsjon om kjøp. Oppholdet ble imidlertid bare tre måneder langt. Prestasjonene hans ble påvirket av problemer med astma og allergi, og tvang ham til å avslutte oppholdet tidlig.

Andersson, som var en av de best betalte spillerne hos IFK Göteborg, tilbragte de to siste sesongene av kontrakten med klubben på lån hos sin gamle klubb Halmstad. I 2000 ble Andersson nok en gang seriemester med Halmstad. Etter kontrakten med IFK Göteborg løp ut, skrev Andersson igjen under for Halmstad. Han spilte for Halmstad ut 2003-sesongen, da skadeproblemer førte til at han ikke ble tilbudt ny kontrakt.

Statistikk

Referanser

Eksterne lenker 
 
 Svenska Fotbollförbundet
 ifkdb.se

Svenske fotballspillere
Svenske landslagsspillere i fotball
Fotballspillere for Halmstads BK
Fotballspillere for IFK Göteborg
Fotballspillere for Iraklis FC
Personer fra Hylte kommun